b'\n_START_ARTICLE_\nGrad Podsmreka\n_START_SECTION_\nZgodovina\n_START_PARAGRAPH_\nGra\xc5\xa1\xc4\x8dina je v Podsmreki stala \xc5\xbee proti koncu 16. stoletja. Prvotno so jo pozidali plemi\xc4\x8di Galli, kasnej\xc5\xa1i lastniki pa so jo \xc5\xa1e ve\xc4\x8dkrat prezidali. Konec 19. stoletja jo je kupil ljubljanski trgovec Fortuna. V obdobju med 1. in 2. svetovno vojno je bil njen lastnik dunajski plemi\xc4\x8d Klarwill, ki je v gra\xc5\xa1\xc4\x8dini uredil knji\xc5\xbenico in zbirko umetnin. Nekaj \xc4\x8dasa je bil grad v lasti \xc4\x8debelarja Emila Rosch\xc3\xbct, ki je imel pomembno vlogo pri priznanju kranjske \xc4\x8debele. Po vojni je grad pre\xc5\xa1el v dr\xc5\xbeavno last. V njem je bil oddelek Slovenskega etnografskega muzeja s stalno razstavo o lon\xc4\x8darstvu na Slovenskem. V zadnji \xc4\x8detrtini 20. stoletja je v bli\xc5\xbeini gradu nastal Peskokop Podsmreka. Kmalu zatem so muzej zaprli. Od takrat grad propada, v njem pa \xc5\xa1e danes \xc5\xbeivi nekaj stanovalcev. Ob\xc4\x8dina Ivan\xc4\x8dna Gorica si je prizadevala preureditev gradu v motel.'